Islannin kansalaisuus

Islannin kansalaisuus on laillinen suhde Islannin tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

Kansalaisuuden saaminen syntymällä 
Syntyperäisiä islantilaisia ovat sellaiset henkilöt, joiden vanhemmista vähintään toinen on Islannin kansalainen. Myös sellaiset vanhemmat, jotka ovat joskus olleet Islannin kansalaisia ja asuvat maassa laillisesti, voivat siirtää Islannin kansalaisuuden lapsilleen tämän syntyessä.

Kansalaisuuden saaminen hakemuksella 
Kansalaisuuden voi saada hakemuksella, mikäli hakija täyttää seuraavat ehdot:

 Hän on asunut maassa 7 vuotta (toisten Pohjoismaiden kansalaisten kohdalla 4 vuotta), joista hakemusta edeltävä vuosi yhtäjaksoisesti
 Hän ei ole nostanut toimeentulotukea viimeisen 3 vuoden aikana
 Nuhteettomuusvaatimus: ei sakko- tai vankeusrangaistuksia eikä keskeneräisiä oikeusjuttuja, jossa hakija on syytettynä
 Hyväksytty suoritus Islannin opetusviraston järjestämästä kielikokeesta 
 Hakija on maksanut kaikki hakemukseen ja kielikokeeseen liittyvät maksut

Kaksoiskansalaisuus 
Islanti on sallinut kaksoiskansalaisuuden vuodesta 2003 lähtien.

Lähteet 

kansalaisuus
Kansalaisuus